Maliyyə təhlükəsizliyi

Maliyyə təhlükəsizliyi — ölkənin, regionun və ya müəssisənin iqtisadi təhlükəsizliyinin mühüm komponentlərindən biridir.

 Təsviri 
Maliyyə təhlükəsizliyi ölkənin müstəqil maliyyə-iqtisadi siyasətinin həyata keçirilməsinin açarıdır. Maliyyə təhlükəsizliyi xaricə iri kapital axınının qarşısının alınmasında, milli büdcə sisteminin resurslarının bölüşdürülməsi ilə bağlı müxtəlif səviyyələrdə dövlət orqanları arasında münaqişələrin qarşısının alınmasında, qlobal böhranların təsirinin yumşaldılmasında, maliyyə-iqtisadi parametrlərin sabitliyinin təmin edilməsində özünü göstərir. Maliyyə təhlükəsizliyi maliyyə cinayətlərinin qarşısının alınmasını nəzərdə tutur.

Dövlətin maliyyə təhlükəsizliyinə təhdidlərin iki növü var: daxili təhdidlər və xarici təhdidlər. Xarici təhlükələrə inkişaf etməkdə olan ölkələrin dünya iqtisadiyyatına daxil olması ilə əlaqədar qlobal maliyyə sisteminin böyüməsi, həmçinin kapital kütləsinin artması daxildir. Daxili təhdidlərə maliyyə-iqtisadi siyasətin düzgün həyata keçirilməməsi, idarəetmə orqanlarının səhvləri və dövlətin maliyyə sisteminin rəhbərliyində sui-istifadələr daxildir.

Ölkədə maliyyə təhlükəsizliyi ilə bağlı problemlər iqtisadi artıma və iqtisadi islahatlara mane olur, ticarət və xarici iqtisadi fəaliyyətin inkişafına mənfi təsir göstərir, büdcə, maliyyə və sığorta sektorlarının inkişafına mane olur. Maliyyə təhlükəsizliyi iqtisadi təhlükəsizliyin tərkib hissələrindən biridir

 İstinadlar 

 Ədəbiyyat 


Kateqoriya:Maliyyə